GiliGold/VAD_KnessetCorpus huggingface dataset:
שאול פרבר:
עודד, בן אדם שהגיש בקשה להתגייר כאן כי הוא אוהב את העם היהודי, ואז מכל מיני סיבות סירבו לו, ואז הוא חוזר לארצות הברית או לברית המועצות או לא משנה מה, ושוהה שם שנה, ואז עובר גיור אורתודוקסי מוכר על ידי הרבנות, ואז שוהה שם עוד תשעה חודשים לאחר מכן, כי אלה התבחינים, ואז הוא מנסה להגיע לכאן ולפעמים מקבלים אותו, אבל לפעמים גם כן, לצורך העניין, עוצרים אותו בשדה התעופה וזורקים אותו מהמדינה
עודד פורר:
אני לא, סליחה, אני לא מצליח להבין משהו
קריאה:
אפשר להוסיף משהו?
עודד פורר:
 אני לא מצליח להבין
עודד פורר:
 אני לא מצליח להבין איפה רשות האוכלוסין מוסמכת לבדוק את הגיור?
ציפי ציון:
אני לא בודקת את הגיור, אני בודקת את כנות ההליך לכל אורכו
ציפי ציון:
 אם יש - - -
עודד פורר:
מה זה כנות ההליך?
ציפי ציון:
אני מסבירה – אם יש בן אדם שנמצא היום בחו"ל, יש לי היום על שולחני, אני אטשטש קצת את העובדות בגלל חסיון הפרט
ציפי ציון:
 יש לי אנשים שרוצים היום לקבל מעמד אזרחות בעקבות הגיור
ציפי ציון:
 אבל הם עשו את זה, חלק נכבד, בלימודים שלהם באינטרנט
ציפי ציון:
 הם עברו את הטבילה - - -
לאה אהרוני:
אבל זה לא המקרים שאנחנו מדברים עליהם
ציפי ציון:
רגע
לאה אהרוני:
זה לא המקרים שמדובר עליהם
עודד פורר:
בבין דין - - -
ציפי ציון:
יש פה אנשים - - -
עודד פורר:
 סליחה!
ציפי ציון:
סליחה
עודד פורר:
בבית דין מוכר לגיור על ידי מדינת ישראל?
עודד פורר:
אז אני אשאל, השאלה שלי הייתה מאוד ברורה
עודד פורר:
 יש בתי דין, יש רשימה לרבנות
ציפי ציון:
מה שקורה ברבנות - - -
עודד פורר:
יש רשימה לרבנות של בתי דין שהיא מכירה
עודד פורר:
 יש בתי דין שהם מוכרים בישראל לגיור
עודד פורר:
 האם מי שמגיע, תראי, למשל ברפואה, כן? יש רשימה של מוסדות שאם למדת בהם אמורים להכיר בתואר שלך
עודד פורר:
 אם יש לך תעודה, מכירים בך
עודד פורר:
 עכשיו אני שואל, האם אתם בודקים את כנות התעודה? זאת אומרת, אתם הולכים לבדוק את הסילבוס?
ציפי ציון:
 לא
ציפי ציון:
 אנחנו במערך הגיור - - -
עודד פורר:
זאת אומרת שיש רשימה שאם באתי עם תעודת גיור מבית הדין הזה אני מקבל, סיימתי אתכם את העניין? זה טכני?
ציפי ציון:
אגב, זו הבדיקה הראשונית שאנחנו עושים גם
עודד פורר:
לא, מה זה, אתם בודקים לי גם את כנות התהליך?
ציפי ציון:
אנחנו, לא
ציפי ציון:
 רגע, אני רוצה להבדיל
ציפי ציון:
 יש את מערך הגיור הממלכתי שהוא אחראי - - -
משה קול:
מערך הגיור לא קשור למי שהתגייר פה
ציפי ציון:
לא, לא
משה קול:
מערך הגיור קשור למי שמבקש להתגייר
משה קול:
 הדיון כרגע שמתנהל עם יושב הראש מתנהל על אנשים שהתגיירו בחו"ל
משה קול:
 למיטב הבנתי
ציפי ציון:
לאו דווקא
עודד פורר:
לא רק
עודד פורר:
 גם בישראל
ציפי ציון:
גם בישראל
ציפי ציון:
 בגלל זה אני מסבירה
ציפי ציון:
 אני אומרת, יש את, אגב, גם את הבדיקה של הרבנים שגם עשו את הגיור שלהם בחו"ל, אנחנו גם מעבירים כדי לראות באמת אם בית הדין שעשה אותם מוכר
ציפי ציון:
 גם בקונסרבטיבים והרפורמים
ציפי ציון:
 הרי, אני לא יודעת מה קרה בטקסס, מי שם גייר את האנשים האלה, אוקיי? אז אנחנו כן פונים לתנועות – לרפורמים ולקונסרבטיבים
ציפי ציון:
 האם שלושת הרבנים האלה מוכרים על ידכם, זה הבסיס, אוקיי? ואז אנחנו באמת בודקים את הבן-אדם – האם הוא שהה פה שנים רבות
ציפי ציון:
 אנחנו בודקים את התיק של המבקש ואת כנות הגיור, כי בסופה - - -
עודד פורר:
מה זה כנות הגיור? אני לא מצליח להבין את המונח הזה
ציפי ציון:
אז אולי אני לא יודעת להסביר טוב
שי פלבר:
אולי הכוונה היא שהגיור לא נעשה לצורכי עלייה
שי פלבר:
 הרי, גיור כשלעצמו - - -
עודד פורר:
אגב, אני, בעיני גיור לצורכי עלייה הוא, אתה לא יכול להגיד אני יהודי מבלי להגיד שנה הבאה בירושלים הבנויה, לא? זה משהו שאנחנו כל הזמן
שי פלבר:
הגיור צריך להיות מתוך כוונה להשתייך לעם היהודי קודם כל
עודד פורר:
להשתייך לעם היהודי זה לעלות לארץ ישראל
ציפי ציון:
להשתייך לעם היהודי, לא לספח אליו
ציפי ציון:
 אבל אתה רואה אנשים - - -
שי פלבר:
רק אחר כך
שי פלבר:
 לא להתגייר בשביל לעלות, זו הכוונה
ציפי ציון:
נכון
שאול פרבר:
אבל יש המונים שזה מרצון להיות יהודי בישראל
עודד פורר:
אני רוצה להבין את מקור הסמכות
דסי צנגן:
אוקיי, אני דסי צנגן מהלשכה המשפטית של רשות האוכלוסין
דסי צנגן:
 משרד הפנים נכנס לתמונה בגלל שמתן המעמד עולה על בסיס גיור, זה מכוח חוק השבות, שזה בסמכות שר הפנים ורשות האוכלוסין
דסי צנגן:
 עכשיו, פסיקת בג"ץ לאורך השנים קבעה, ואני מפנה עוד לפסק דין טושביים משנת 2005, שגם אם מדובר בגיור שנעשה בקהילה יהודית מוכרת, שגם את ההגדרה הזאת קבע בג"ץ, עדיין המדינה מוסמכת לבחון שמדובר בגיור כן שלא נעשה רק לצורך רכישת מעמד בישראל
דסי צנגן:
 וזה מה שנעשה
דסי צנגן:
 עכשיו, התבחינים האלה שגובשו בעקבות פסיקת בג"ץ, נעשו בתיאום עם התנועות השונות – הרפורמים, הקונסרבטיבים, ובהתייעצות עם מערך הגיור
דביר רווה:
הם אף פעם לא יצאו, לא הפצתם אותם, הם לא מופיעים באף מקום
דביר רווה:
 זה פשוט לא נכון
קריאה:
מופיעים בפסיקת בג"ץ
דסי צנגן:
התבחינים האלה גובשו בתיאום עם התנועות
עודד פורר:
איפה הם מפורסמים?
דסי צנגן:
הם צורפו לא פעם לפסיקה, לעמדות לבג"ץ
דסי צנגן:
 הם נמצאים אצל התנועות
עודד פורר:
אפשר, סליחה, סליחה אדוני
דסי צנגן:
כן?
עודד פורר:
אפשר לשלוח אותם לוועדה בבקשה?
דסי צנגן:
ודאי, בוודאי
דסי צנגן:
 כן
עודד פורר:
יש סיבה שזה לא מפורסם באתר של רשות האוכלוסין וההגירה?
דסי צנגן:
אני לא יודעת להגיד את זה באמת
דסי צנגן:
 זה באמת תבחינים שידועים לכל, באמת
עודד פורר:
מרכז המחקר והמידע אומר לנו שהם חיפשו את זה, הם לא הצליחו למצוא
דסי צנגן:
לכל הגופים המגיירים, כל הגופים המגיירים זה נמצא אצלם
דסי צנגן:
 ואנחנו אומרים עוד פעם, הם מצורפים באופן תדיר
עודד פורר:
אני מבקש שזה יופיע באתר רשות האוכלוסין וההגירה
עודד פורר:
 בבקשה, הרב אנדי סאקס
אנדרו סאקס:
כן, קודם כל, להגיד שהתבחינים מוכרים על ידי הגורמים וכל הרבנים זה פשוט פדיחה, כי יש לנו אלפי רבנים בחוץ לארץ שאין להם דרך לדעת על התבחינים האלה
אנדרו סאקס:
 אני מדבר עכשיו, אני מדבר
דסי צנגן:
אני אומרת שאם הם שייכים לתנועה המסורתית - - -
עודד פורר:
לא שומעים אותך
עודד פורר:
 את, אם את משתתפת בדיון תשבי בבקשה ליד מיקרופון
שלומית אבינח:
התיישבו לה במקום וזה לא בסדר
אנדרו סאקס:
עכשיו, גם בעניין בדיקה אני יכולה להגיד לך שפעם אחרי פעם יש שימוע במשרד הפנים, והאנשים שלנו שגמרו את הכנת הגיור יש להם תעודות גיור
אנדרו סאקס:
 ולפני שהם מוכנים לקבל את הגיור, צריך לשנות את משרד הפנים, יש שימוע ובודקים את הדברים, וממש לא סומכים על תעודת גיור
אנדרו סאקס:
 אני גם, יש עוד עניין שיש הפרש, הבדל, בין משרד, התנאים של משרד הפנים והתנאים של הסוכנות
אנדרו סאקס:
 כך, יש קבוצות כמו היהודים מאוגנדה שעברו גיור, שהסוכנות מכירה את הגירה כגירה מוכרת, אלה שעברו גיור מ-2009 והלאה, אבל במשרד הפנים הם בזים בהחלטה הזאת של הסוכנות ולא מתירים לאותם אנשים להגיע
אנדרו סאקס:
     רק מהר עוד נקודה, שהיהדות בחוץ לארץ, במיוחד בצפון אמריקה, היא שונה מאוד ממה שהיה
אנדרו סאקס:
 יש הרבה קהילות שהן עצמאיות, שיש רבנים מתנועות שונות וכולי, ואין שום מקום במשרד הפנים לדון בדברים האלה
אנדרו סאקס:
 הדברים האחרונים שאני רוצה להגיד זה שיש לנו הרבה מקרים עם משרד הפנים שאנשים שעברו גיור, ועל בסיס פסיקת הפסק של בג"ץ במרץ 2021 מותר להם, הם זוכים לאזרחות, אבל רוב רובם זה מתעכב, הם לא מקבלים
אנדרו סאקס:
 לא מקבלים הסברים סבירים
אנדרו סאקס:
 התיקים שיושבים במשרד הפנים היום הם הרבה יותר ממה שהיו - - -
עודד פורר:
משרד הפנים, אפשר לדעת כמה תיקים כאלה יושבים אצלכם?
ציפי ציון:
היום בערך יש לי איזה 170 תיקים
עודד פורר:
170 תיקים
עודד פורר:
 שמה הזמן הממוצע לקבל תשובה על תיק?
ציפי ציון:
זה תלוי, אם זה תיק פשוט
אנדרו סאקס:
נצח
עודד פורר:
לא שאלתי אותך, סליחה
ציפי ציון:
אנחנו מאוד משתדלים
ציפי ציון:
 יש שתי בנות בתחום הגיור שממש עושות את מיטב הדברים
ציפי ציון:
 יש תיקים, אמרתי לך, שעוברים, כמו שהוא אומר, לראיון, להשלמות, יש מסמכים שחסרים
ציפי ציון:
 אז זה תיק - - -
עודד פורר:
מה לוחות הזמנים? בסוף יש בן אדם שמחכה לתשובה סביב התיק הזה
ציפי ציון:
הסבירות, אני רוצה לומר שזה צריך לצאת נגיד כחודש, תיק טיפול
ציפי ציון:
 אבל זה לא קורה
עודד פורר:
כמה זה קורה? חודשיים?
קריאה:
גם לא
ציפי ציון:
משהו כזה
עודד פורר:
שלושה?
ציפי ציון:
משהו כזה, זה שלושה לפחות
ציפי ציון:
 ויש לי גם תיקים - - -
עודד פורר:
מה זה לפחות? אז כמה?
ציפי ציון:
לא, אז אני אומרת, יש תיקים שהם מורכבים יותר, אז הם מחכים יותר
עודד פורר:
יש פקק של 170 תיקים, זה אומר שיש 170 בני אדם שממתינים כרגע
אנדרו סאקס:
שמצטבר
ציפי ציון:
לצערי, אני אומרת את זה - - -
עודד פורר:
אני שואל מתוך, תראי, גם לא, גם לא זו תשובה
עודד פורר:
 אבל המדינה חייבת לתת תשובה חיובית או שלילית, ולנמק אותה
עודד פורר:
 זה החובות
עודד פורר:
 אתם צריכים לקבוע פה לוחות זמנים שהם לוחות זמנים סבירים
עודד פורר:
 אני חושב שחודש זה זמן סביר
עודד פורר:
 יכול להיות שיש תיק בעייתי, אז גם כאן, בתוך חודש להגיד תשבע אתה נמצא בהליך בירור יותר ארוך מהסיבות האלה והאלה והאלה והאלה, אבל - - -
ציפי ציון:
אז אמרתי, ברציונל אתה צודק
ציפי ציון:
 זה דסק שמורכב מהמון המון תחומים
ציפי ציון:
 התחום של הגיור הוא חלק מהדסק
ציפי ציון:
 אני לא באה להצטדק, כן? זה לא המקום
עודד פורר:
זה לא מקובל, אגב
עודד פורר:
 ואני חושב שמי שלא, זה
עודד פורר:
 אז צריך להבין שהתשובה תהיה חיובית, ואז אולי יגבו אתכם ביותר כוח אדם אם צריך
עודד פורר:
 לא יכול להיות שמחזיקים אנשים כדי לקבל תשובה, בנושא הזה תלויים ועומדים
עודד פורר:
 פשוט לא מקובל
אנדרו סאקס:
רק עוד שני משפטים בבקשה
אנדרו סאקס:
אחד, ואנחנו מחכים להחלטת בג"ץ, אבל אלה שעוברים גיור שמוכר על ידי המדינה, אלה שזוכים למימון לברית מילה למבוגרים זה אך ורק אלה שעוברים את הגיור דרך הרבנות, אם אני לא טועה
אנדרו סאקס:
 והדבר האחרון, הבושה שיש עכשיו בעקבות המלחמה באוקראינה, אני יכול להגיד למשל שיש קבוצת אנשים שהם עמדו באוקראינה לקראת גיור, אבל דחו את המקווה כי המים היו קרים מאוד בנהר, ואז פרצה המלחמה, והם הגיעו לארץ ללא סטטוס כי הם לא יהודים, לא עשו את המקווה
אנדרו סאקס:
 אז סיימו את הגיור פה בארץ
אנדרו סאקס:
 משרד הפנים עדיין מעכב אותם, אין להם שום זכויות, לא לרפואה ולא לכלום
עודד פורר:
אוקיי, ברור
אנדרו סאקס:
והדבר הזה מתעכב ומתעכב
אנדרו סאקס:
 והרעיון הזה של חודש-חודשיים – הלוואי
עודד פורר:
 מר אסקין, בבקשה
מרדכי סורקיס:
שלום לכולם, מרדכי אסקין, מנהל תחום דת ומדינה בארגון לובי המיליון אשתדל לקצר כי אנחנו לקראת סוף הדיון
מרדכי סורקיס:
 דיברו כאן הרבה על האתגרים
מרדכי סורקיס:
 גם כחצי מיליון, עשרות אלפי עולים שהגיעו, ולפי היערכות הממשלה גם עשרות אלפי עולים שעתידים לבוא בעקבות המצב המעורער ברוסיה
מרדכי סורקיס:
 אני רוצה דווקא לדבר על ההזדמנויות
מרדכי סורקיס:
 מחקר שערכנו בשיתוף עם מכון ירושלים למחקרי מדיניות מעלה מחקר מיוני 2021 – 44% מקרב הישראלים דוברי הרוסית שאינם מוכרים הלכתית כיהודים מעוניינים בהליך גיור אורתודוקסי
מרדכי סורקיס:
 הבקשה שלהם היא התאמה לצרכים שלהם ולאתגרים שיש להם עם משפחות, עם מקומות הלימודים לילדים, עם בנות הזוג, בני הזוג, וגולת הכותרת היא היחס אליהם
מרדכי סורקיס:
 שהיחס הוא לאו דווקא מגיע בזדון, איזה יחס שלישי עוין, הרבה פעמים מגיע מפערים, חוסר היכרות, דברים שניתן בהשתלמויות, בהיכרות עם הקהילה, לשנות
מרדכי סורקיס:
 זה יכול להגדיל משמעותית את מספר המתגיירים
מרדכי סורקיס:
 ומשהו שכמובן ניתן לעשות פה בשיתוף פעולה, גם עם הרב יהודה עמיחי, גם עם הרב עיטם, גם עם סגן אלוף גרידיש, זה בנוגע להזדמנות
מרדכי סורקיס:
     אני רוצה גם לציין את הבשורה שקשורה כן למדיניות העל ההלכתית
מרדכי סורקיס:
 נמצא פה איתי ספר בן 900 עמודים שנשלח אליי לפני כמה ימים, של הרב אליעזר מלמד, רב שאני חושב שהוא די נמצא בקונצנזוס הלכתי
מרדכי סורקיס:
 הוא סוקר כאן את מסורות הגיור במאות השנים האחרונות ובעצם מראה שהקונצנזוס ההלכתי, מתוך שיקול של שמירה וחיזוק הזהות היהודית ומתוך תפיסה של דווקא למנוע התבוללות, המגמה היא לפשט ולהנגיש ככל הניתן את הליך הגיור כלפי מי שהוא מכנה קרובי ישראל
מרדכי סורקיס:
 משפט סיום
מרדכי סורקיס:
 לקראת חג השבועות ראיתי שראש מערך הגיור, הרב יהודה עמיחי, התראיין והצביע בדיוק את אותו, דיבר על אותה גישה
מרדכי סורקיס:
 דיבר סגן אלוף קובי גרידיש על היוזמה לאנשי קבע
מרדכי סורקיס:
 אלה בדיוק המזימים והכיוונים שאנחנו צריכים
מרדכי סורקיס:
 כמה שיותר להרחיב ולהגדיל, כי שוב, האתגר גדול
מרדכי סורקיס:
 ככל שהאתגר גדול גם ההזדמנות גדולה
מרדכי סורקיס:
 יש לנו את הכלים, את המשאבים, צריך לתאם ולהתחיל לעבוד
מרדכי סורקיס:
 תודה רבה
עודד פורר:
 רחמים בלטה
רחמים בלטה:
תודה רבה על זכות הדיבור
רחמים בלטה:
 אני רכז מחוז צפון
רחמים בלטה:
 א' גיור
רחמים בלטה:
 אני כבר 18 שנה בתפקיד, אני רוצה להגיד בשלוש השנים האחרונות העלייה הולכת וגוברת, אני קרסתי בשנה האחרונה
רחמים בלטה:
 פשוט קריסה
רחמים בלטה:
 כשמדברים על כוח אדם, אני וחבריי שאופי העבודה שלנו, ביחס לעמיתיי בעבודה שהם רכזים ועושים את השירות בתוך המשרד, אנחנו חיים בתוך מרכז הקליטה ונותנים את השירות למתגיירים
רחמים בלטה:
 וזה דבר טוב בחשיבה, אבל המדינה לא לקחה בחשבון לתת לנו איזשהם כלים יותר
רחמים בלטה:
 אני יודע שאגף הגיור, ההנהלה התאמצה ומנסה, אבל אם המדינה לא נותנת את זה אז המתגיירים סובלים
רחמים בלטה:
     עכשיו, ציינו פה את שיתוף הפעולה בין הסוכנות לבין משרד החינוך לבינינו, הקשר ממש טוב, אבל כשאין כוח אדם אז העולים נפגעים
רחמים בלטה:
 אני הגשתי עכשיו אנשים אחרי שנה לבית הדין
רחמים בלטה:
 זאת אומרת, אני לא מצליח להגיע, כי יש כיתות שצריך לתת להן את האפשרות לגשת לבית הדין, ולא מצליח להגיש אותן
רחמים בלטה:
 אז יש פה טלפונים שאני מקבל, מרכזי קליטה שלוחצים
רחמים בלטה:
 ולא, אין מספיק כוח אדם של גם דיינים וגם רכזים
רחמים בלטה:
 ואני יודע שאגף הגיור, פנינו בנושא הזה הרבה פעמים, יש להם גם רצון טוב להכניס לשם לב, סוף סוף, דיינים טובים בתוך אגף הגיור שגם יבינו את השפה וגם יבינו הרבה קודם ניואנסים של הקהילה
רחמים בלטה:
 ואנחנו באמת קורסים
רחמים בלטה:
 צריך למצוא את הפתרון של לתת
רחמים בלטה:
 לא רק זה, גם אנחנו נותנים את השירות לא ברכב, אנחנו נוסעים בתחבורה ציבורית, שזה פחות יעיל
רחמים בלטה:
 אנחנו צריכים להגיע אליהם ולחזור אליהם, יוצאת בצאת החמה נכנסת בצאת הנשמה, וזה לא מספיק
רחמים בלטה:
      גם בתוך הבית אנחנו ממשיכים לעבוד כי אנשים מרימים טלפונים ולוחצים ומבקשים ומתחננים ובוכים, והבכיות האלה הביאו אותנו למצב של קריסה
רחמים בלטה:
 לגבי כיתות בדיור קבע שעמיחי ציין, זה חבר'ה שבדרך כלל באים ואז או חבר'ה שלא סיימו בתוך מרכז הקליטה
רחמים בלטה:
 אני רוצה להגיד לכם, אני חושב שאגף הגיור מוכן לקלוט את כל ה-200,000, ה-300,000 ה-500,000
רחמים בלטה:
 אני חושב שאנשים לא באים בהמוניהם, לא רוצים לבוא
רחמים בלטה:
 הם רוצים לבוא להתגייר והם אומרים אנחנו רוצים ללמוד בכיתה ואנחנו רוצים לעשות גיור, יש את עמיחי והם יכולים לפתוח להם כיתות, ואגף הגיור יכול לגייר
רחמים בלטה:
 זה נראה כאילו שאגף הגיור פחות רוצה לגייר
רחמים בלטה:
 לא
רחמים בלטה:
 אגף הגיור רוצה לגייר, אבל אנשים צריכים לרצות לבוא
רחמים בלטה:
 אנחנו רוצים להתגייר, ויש פה כיתות שעמיחי, שיכולים לפתוח
רחמים בלטה:
לגבי הצבא, יש מספר מתגיירים צעירים שהולך וגדל
רחמים בלטה:
 נכון, כי לא הספקנו להגיע אליהם
רחמים בלטה:
 לא הספקנו להגיע אליהם
רחמים בלטה:
 המספר הולך וגדל
רחמים בלטה:
 יש לי עכשיו 15 חיילים שמחר אני צריך לאשר אותם ולשחרר את התיק שלהם לאזרחות שהם יעשו את הגיור
רחמים בלטה:
 כי לא הספקתי להגיע אליהם
רחמים בלטה:
 לא הפסקנו להגיע אליהם
רחמים בלטה:
ומשרד החינוך מבקשים ממני, כיתות נפתחות ונסגרות
רחמים בלטה:
 אני לא מצליח להגיע
רחמים בלטה:
 אנחנו מבקשים, באמת זה המקום, שנושא הגיור האתיופי יילקח בחשבון
רחמים בלטה:
 אנשים פה סובלים, העובדים סובלים, המתגיירים סובלים
מעוז ביגון:
אנחנו רוצים לשבח את רחמים, רק להגיד שיש לנו מאות תלמידים שכבר עשרה חודשים לומדים ועדיין לא פתחו להם תיק אפילו
מעוז ביגון:
 עשרה חודשים לומדים כבר בכיתות שלנו
מעוז ביגון:
 הרב רחמים מוסר את נשמתו בדבר הזה
מעוז ביגון:
 באמת במסירות נפש גדולה
מעוז ביגון:
 אי אפשר
עודד פורר:
פשוט שערורייה
מעוז ביגון:
זה לא הגיוני
מעוז ביגון:
זה לא הגיוני לעבוד לבד
עודד פורר:
אני מבין שמשה מורסיאנו, אני מבין שבעצם אתה אחראי על שלב מסוים בגיור
משה מורסיאנו:
נכון, נכון
משה מורסיאנו:
 שלב הבריתות
עודד פורר:
יש ממתינים כרגע שלא מגיעים לבית דין כי הם ממתינים להליך של ברית?
משה מורסיאנו:
כן
משה מורסיאנו:
 אז אני קצת אתאר ככה במילים ספורות את כל התהליך כולו
משה מורסיאנו:
 ככה ממש בקצרה
משה מורסיאנו:
 אז החלק של הגיור הוא מורכב משלושה חלקים
משה מורסיאנו:
 יש את החלק הראשון שזה קבלת עול התורה והמצוות, שזה מתבצע בבית הדין לגיור וזה נמצא תחת אגף הגיור במשרד ראש הממשלה
משה מורסיאנו:
 יש את החלק האמצעי שזה ברית מילה, שזה נמצא ברבנות הראשית לישראל
משה מורסיאנו:
 ושוב, החלק השלישי של הטבילה, שזה החלק הסופי לפני קבלת האישור על, אישור יהדות
משה מורסיאנו:
 זה שוב מתבצע במשרד ראש הממשלה באגף לגיור
משה מורסיאנו:
 אנחנו באמת מתוך מגמה ככה לייעל ולשפר את השירות, המנכ"ל החדש שנכנס לרבנות הראשית לפני מספר חודשים, הוא זיהה פה את הבעיה שהדבר מתפצל פה בין שני משרדים, דבר שוודאי לא תורם ליעילות של הנושא הזה
משה מורסיאנו:
 והוא החליט, נדמה לי שהייתה צריכה להיות לו פגישה היום עם מנכ"ל משרד ראש הממשלה וגם נציגים של אגף הגיור, וזה נדחה לשבוע הבא, ככה באופן מעשי להעביר גם את החלק של הבריתות שיתבצע במשרד ראש הממשלה
משה מורסיאנו:
 כדי שהכל יהיה מרוכז תחת מסגרת אחת, תחת משרד אחד, כדי שבאמת ההליך יהיה יותר מקוצר
משה מורסיאנו:
      כרגע הנושא הזה עדיין נמצא אצלנו
משה מורסיאנו:
 בשנים האחרונות לא היו הרבה בתי חולים
משה מורסיאנו:
 אנחנו עושים מכרז לבתי חולים שיבצעו את בריתות המילה למבוגרים
משה מורסיאנו:
 לא היו הרבה בתי חולים שקפצו על הנושא הזה בגלל כדאיות כלכלית
משה מורסיאנו:
 גם מספר המתגיירים הוא לא כזה גדול, אלה שזקוקים לתהליך של ברית מילה
שאול פרבר:
זה נכון שלמעלה ממאה מחכים? זה נכון? למעלה ממאה אנשים מחכים לברית מילה כיום?
משה מורסיאנו:
יכול להיות
משה מורסיאנו:
 את זה אתה צריך לשאול במדויק באגף לגיור, כי אנחנו מקבלים את הרשימות רק כשאנחנו מעבירים אותם לביצוע ברית מילה
משה מורסיאנו:
 אז את זה צריכים לשאול אותם
משה מורסיאנו:
 מה שאני כן יכול לומר זה שבשנים האחרונות קיים קושי מול בתי החולים
משה מורסיאנו:
 במכרז האחרון שקיימנו רק בית חולים אחד בכל רחבי הארץ הסכים לגשת למכרז הזה
משה מורסיאנו:
 זה היה בית חולים "אסותא" באשדוד
משה מורסיאנו:
 מלבד בית החולים הזה לא ניגש אף בית חולים אחר
משה מורסיאנו:
 אנחנו, כמה שניסינו לעודד עוד בתי חולים, אפילו - - -
עודד פורר:
אגב, זה אומר שהמכרז היה בעייתי
משה מורסיאנו:
לא, לא, לא
עודד פורר:
חלק מהבחינות שבהן בוחנים במכרזים זה כמה מתמודדים בחרו במכרז
משה מורסיאנו:
שנייה, כבוד יושב הראש, אני - - -
עודד פורר:
 כנראה שהוא לא תאם לתנאי השוק מבחינה
משה מורסיאנו:
אוקיי
משה מורסיאנו:
 כבוד יושב הראש, אני לא חושב שתנאי המכרז היו קשים כי אנחנו עשינו כמה וכמה הקלות בשנים האחרונות
משה מורסיאנו:
 התעריף של משרד הבריאות הוא לא תעריף גבוה - - -
עודד פורר:
זה חלק מהתנאים
עודד פורר:
 זה חלק מהתנאים
משה מורסיאנו:
טוב, זה לא אנחנו
משה מורסיאנו:
 זה, אנחנו חייבים להיות צמודים למקום כלשהו
משה מורסיאנו:
 התעריף של משרד הבריאות, כנראה שהוא לא תעריף כדאי
משה מורסיאנו:
 אני יכול אפילו לומר את הסכומים – בסביבות 3,500 שקל לכל ברית
משה מורסיאנו:
שהם משתדלים לרכז את זה בפעם אחת כדי שיקל עליהם, שביום אחד הם גומרים את כל אותם ממתינים
עודד פורר:
 חברת הכנסת אילוז
דן אילוז:
כן, אני בקצרה רק אגיד כמה משפטים
דן אילוז:
 קודם כל, אם נשים בצד את השאלות ההלכתיות ואת כמה קשוח צריך להיות הגיור או לא קשוח, או קל או לא קל
דן אילוז:
 כי אני חשבתי דווקא, אני אגיד את האמת, לפני שנכנסתי לחדר הזה חשבתי ששם החסם, ועכשיו אני רואה שכמו בהרבה מאוד דברים במדינת ישראל, החסם הוא הבירוקרטיה
דן אילוז:
 פשוט בירוקרטיה
דן אילוז:
 פשוט כל מיני תחנות, אגב, אפשר לדבר על האם זה נעשה בכוונה או לא בכוונה, כן? כי לפעמים משתמשים בבירוקרטיה כחסם מכוון
דן אילוז:
 אבל זה, אבל פשוט הרבה מאוד בירוקרטיה שאפשר לשחרר דרך כל מיני מחשבות
דן אילוז:
 אגב, אפשר אנחנו לחשוב על הצעת חוק בנושא שעלה פה על הכרה בגיורים בחו"ל, שהם ברשימה המוכרת
דן אילוז:
 אני לא מדבר על דברים אחרים
דן אילוז:
 לפחות שתהיה רשימה מוכרת כבר, שזה יהיה אוטומטי
דן אילוז:
 כמו שאנחנו עושים עם התקינה האירופאית עכשיו עם מוצרים, למה את צוחקת? זה יהיה בעייתי?
שלמה אליהו:
אפשר לשנות את הרשימה
דן אילוז:
ברור שאפשר לשנות את הרשימה גם כן, הכל בסדר
דן אילוז:
 אבל אפשר לפחות מה שמוכר כבר, שנכיר אוטומטית
דן אילוז:
 ושלא יהיה עוד בירוקרטיה
דן אילוז:
 הדברים האחרים שלא מוכרים, אז בסדר, יכול להבין שיש איזשהו צורך לבדיקה נוספת
דן אילוז:
 אבל מה שכבר מוכר, כמו שאמרת
דן אילוז:
 אז אני באמת ראיתי פה איזה, מצד שני אנחנו כולנו יודעים שהנושא של הגיור הוא באמת נושא שהוא אסטרטגי וחשוב למדינת ישראל
דן אילוז:
 הוא נוגע בהרבה מאוד נקודות חברתיות שהולכות להתפוצץ לנו בפנים בדורות הבאים
דן אילוז:
 אני יודע שכל מי שיושב בצד הזה הוא מחויב לנושא הזה
דן אילוז:
 כן? לא סתם אתם עוסקים בנושא הזה, אתם מחויבים בנושא הזה
דן אילוז:
 ואנחנו צריכים גם כוועדה וגם אתם מהצד שלכם, לראות איך אנחנו מקלים לא רק בצד ההלכתי, שוב, מקלים דרך, אלא גם כן בצד הבירוקרטי, וגם בצד התקציבי, כדי שבסוף אנחנו באמת נצליח להביא להכי הרבה אנשים שכן רוצים להתגייר, בסוף להשלים את התהליך
עודד פורר:
 טוב, אני רוצה לסכם את הדיון הזה, שיש פה בעצם שני חלקים שאנחנו נוגעים בהם
עודד פורר:
 אחד זה הגיור של יוצאי אתיופיה, שהוא בפני עצמו משימה לאומית של מערך הגיור, ששם יש כמה בעיות שתכף אני אתייחס אליהן
עודד פורר:
 ולגבי הגיור הכללי, לכלל העולים למדינת ישראל, חצי מיליון חסרי דת שנמצאים כאן, ואני לא יודע כמה עוד יגיעו לכאן בתוך המסגרת הזו שלנו, למדינת ישראל יש אינטרס ברור לגבי הגיור
עודד פורר:
 ראשית, אני קטונתי בוודאי בנושאים ההלכתיים, אבל עדיין אני חושב שכאן נוהגים קצת, שוב, מדינת ישראל טועה ונותנת לגורמים הכי קיצוניים בקהילה היהודית לקבוע את הכללים לכלל הקהילה, ואני חושב שזה פשוט לא נכון
עודד פורר:
 פשוט לא נכון
עודד פורר:
 אני מדבר על היהדות האורתודוקסית, אני לא נוגע עכשיו רגע בזרמים הנוספים
עודד פורר:
 גם בתוך היהדות האורתודוקסית יש עמדות כאלה ואחרות שונות
עודד פורר:
     יש ספר שאני ממליץ לכם, שכתב השופט בדימוס, זכרונו לברכה, חיים כהן – 'להיות יהודי'
עודד פורר:
 והוא בעוונותיו, גם למד בישיבה במרכז הרב, גם בא מבית דתי
עודד פורר:
 הוא היה נכדו של הרב קרליבך
עודד פורר:
 והוא כותב על הגיור
עודד פורר:
 כותב הפוך מאיך שנוהגים כאן בהיבט הזה של הגיור, מתוך ההבנה שהוא אומר דווקא, גם מביא מובאות
עודד פורר:
 כמובן, קטונתי, עוד פעם, אני לא עסקתי בתחום
עודד פורר:
 אבל דווקא בארץ ישראל עומדת בחזקת מי שאומר אני רוצה להתגייר הרבה יותר מאשר בחו"ל, דווקא בגלל הקהילה ובגלל איפה שאתה חי, בקהילה כקהילה היהודית
עודד פורר:
 ואז כשבאים ומתחילים לבחון אותם לפי איך הם חיים בתוך הקהילה, שהיא לא הקהילה כלל ישראלית גם מבחינת איך חיים יהודים במדינת ישראל
עודד פורר:
 וזו אחת הבעיות
עודד פורר:
 בסוף אתה צריך לראות את זה בעיניים של הקהילה
עודד פורר:
     והוא אומר שוב עומדת חזקת הכל בחזקת ישראל אחרת מאשר נוהגים בחוץ לארץ
עודד פורר:
 אם רבני חוץ לארץ רואים להחמיר ולדרוש ראייה ברורה להוכחת כל טענה שפלוני הוא יהודי או התגייר כדין, הרי בארץ ישראל או במדינת היהודים אין לכך צורך ולא הצדקה
עודד פורר:
 כאן כולם בחזקת יהודים
עודד פורר:
 כל האומר על עצמו יהודי, אני נאמן על כך, וכל האומר על עצמו נוכרי הייתי והתגיירתי כדין, אין בודקים אחריו ואין דורשים ממנו ראייה אלא מקבלים אותו כיהודי לכל דבר
עודד פורר:
 אז אני אומר, בסופו של דבר, גם כשעושים כאן את הגיור, ומישהו שחי כאן במדינת ישראל וכל המשמעויות של לחיות במדינת ישראל, אז צריך להיות קצת יותר מסבירי פנים
עודד פורר:
 וגם טועמים את הקהילה היהודית הכללית של מדינת ישראל שבה הם חיים, ולא למדוד אותו לפי הסטנדרטים של קהילה, אני יודע, בדרגות הכי קיצוניות
עודד פורר:
 הרי, גם כאן, יש כאלה, כמו בכשרות, אגב, אתה לא תבדוק שהוא דווקא הולך על הכשרות הכי מחמירה בתחומים האלה
עודד פורר:
     ומכאן אני מגיע גם למה שאמר חבר הכנסת אילוז
עודד פורר:
 אני חושב שפה טועה מדינת ישראל במובן הזה שהיא מחברת את הממשלה, את ממשלת ישראל, שתסלחו לי, לאף אחד משרי הממשלה, גם אלה שחושבים שיש להם, אין את האמצעים כדי להגיד מה גיור נכון ומה לא גיור נכון
עודד פורר:
 זה לא שאלה מדינית, זה לא שאלה פוליטית, זה לא שאלה שצריכה לידון כאן מסביב לשולחן, אלא היא שאלה הלכתית דתית
עודד פורר:
 ומכאן, צריכים להיות בתי דין לגיור שמוקמים ומוכרים, בסוף השאלה היא מה הקהילה, מה הכלל מכיר
עודד פורר:
 אני חושב שמערך הגיור הממלכתי היה צריך להגיד אני מכיר בגופים האלה, האלה, האלה, שהם זה גיור אורתודוקסי, זה לא גיור אורתודוקסי
עודד פורר:
 כל אחד יעשה את התהליך שלו במובנים האלה
עודד פורר:
      גם רבנים, הקהילות היהודיות לאורך כל השנים, ידעו לעשות את זה בלי המדינה
עודד פורר:
 ועד היום, במדינה קטנה כמו ארצות הברית עם קהילה יהודית לא גדולה, מצליחים לקיים שם, יש בתי דין לגיור, ויודעים מי זה בית דין לגיור אורתודוקסי, והאם הוא נאמן או לא נאמן
עודד פורר:
 ואם הוא נאמן הוא נאמן
עודד פורר:
 ואני חייב להגיד פה למשרד הפנים – אי אפשר לשים שומר סף על שומר סף על שומר סף על שומר סף
עודד פורר:
 יש בתי דין לגיור, צריך להגיד איזה בתי דין מוכרים
עודד פורר:
 ברגע שמישהו מגיע עם תעודה שהוא מוכר, אי אפשר לאמלל את האנשים עוד פעם ועוד פעם ועוד פעם
עודד פורר:
 זה, אגב, זה מעשה לא יהודי
עודד פורר:
 זה התעללות, זה לא גיור
דן אילוז:
אבל מאוד ישראלי
עודד פורר:
 יכול להיות שזו אולי קבלת הפנים
עודד פורר:
 אומרים בואו נראה עכשיו, בואו נראה אותך, בסדר התגיירת אבל בוא נראה אם אתה באמת רוצה להיות ישראלי
עודד פורר:
 אז אני חייב לומר בנושא הזה, צריך להיות יותר מסבירי פנים, ולעניינו, אני, לא סביר בעיני שישנן אנשים שעוברים גיור אורתודוקסי למדינת ישראל, אני אומר את זה לרבנות הראשית שלא טרחו לשלוח את הגורמים הרלוונטיים לפה
עודד פורר:
 אנחנו נקיים עוד דיון ונוודא שהם באים
עודד פורר:
 לא סביר בעיני שבן אדם עובר גיור אורתודוקסי בבית דין אורתודוקסי, על פי כל הכללים נרשם כיהודי במשרד הפנים אבל לא יכול להתחתן כאן, כי ברבנות זה לא מתאים למישהו בדיוק בתוך המשבצות
עודד פורר:
 זה, שוב, זה להרחיק במקום לקרב
עודד פורר:
 כשהמשימה שלנו בסוף היא לקרב
עודד פורר:
 מי שעלה לכאן במסגרת חוק השבות, שהוא בן או נכד של יהודי, האינטרס של מדינת ישראל זה שהוא יעבור הליך גיור
עודד פורר:
 זה האינטרס שלנו
עודד פורר:
     ולכן אני רוצה לסכם, אחד בנושא של גיור יוצאי אתיופיה – אני מבקש לפנות בכתב למנכ"ל משרד ראש הממשלה ולדאוג לתקנים לדיינים בהיבט של גיור יוצאי אתיופיה
עודד פורר:
 עיכוב במתגיירים האתיופים מונע את היציאה שלהם ממרכזי הקליטה
עודד פורר:
 יש כאן שערורייה במובן הזה
עודד פורר:
 כולל תוספת לתקנים לרכזים, כדי לוודא שהאירוע הזה לא מתעכב בגלל בעיות בירוקרטיות
עודד פורר:
 מי שרוצה, כבר נמצא בתוך התהליך, עושה את תהליך הגיור, צריך לעשות אותו כמה שיותר מהר, כדי שגם יוכל לצאת ממרכז הקליטה
עודד פורר:
 לבל את תעודת הזהות ולהמשיך האלה
עודד פורר:
 העלויות, אגב, שהמדינה משלמת בסוף על אלה שנשארים - - -
שי פלבר:
שני תקנים זה הרבה יותר זול מאשר
עודד פורר:
בוודאי
עודד פורר:
 הרבה יותר גדולות ממה שאנחנו בתהליך הזה
עודד פורר:
 דבר שני אני מבקש לפנות לשר הקליטה כדי לוודא שבתוך תהליך הקליטה במדינת ישראל מוצעת האפשרות הזאת לעולים למדינת ישראל שאינם יהודים כהלכה